РЕШЕНИЕ НА КОМИСИЯТА
от 29 март 2010 година
за изменение на приложение III към Решение 2003/467/ЕО по отношение на обявяването на някои административни региони на Полша и Португалия за официално свободни от ензоотична левкоза по говедата
(нотифицирано под номер C(2010) 1912)
(текст от значение за ЕИП)
(2010/188/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение Г, глава I, раздел Д от нея,
като има предвид, че:
(1)
В Директива 64/432/ЕИО се предвижда, че дадена държава-членка или части от нея могат да бъдат обявени за официално свободни от ензоотична левкоза по говедата по отношение на стадата говеда, в случай че изпълняват някои условия, определени в посочената директива.
(2)
Списъкът с регионите на държавите-членки, обявени за свободни от ензоотична левкоза по говедата, е изложен в приложение III към Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
(3)
Полша е представила на Комисията документи, с които се доказва, че съответните условия, предвидени в Директива 64/432/ЕИО, са спазени по отношение на 25-те административни региона (powiaty) в границите на по-висшите административни единици (войводства) Kujawsko-Pomorskie, Podlaskie и Mazowieckie, за да може посочените региони да се считат за официално свободни от ензоотична левкоза по говедата.
(4)
След оценката на документите, представени от Полша, съответните региони (powiaty) следва да бъдат обявени за официално свободни от ензоотична левкоза по говедата региони на Полша.
(5)
Португалия е представила на Комисията документи, с които се доказва, че съответните условия, предвидени в Директива 64/432/ЕИО, са спазени по отношение на автономния регион Azores, за да може посоченият регион да се счита за официално свободен от ензоотична левкоза по говедата регион в Португалия.
(6)
След оценката на документите, представени от Португалия, автономният регион Azores следва да бъде обявен за официално свободен от ензоотична левкоза по говедата регион на Португалия.
(7)
Следователно приложение III към Решение 2003/467/ЕО следва да бъде съответно изменено.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение III към Решение 2003/467/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 29 март 2010 година.